Kgati

Kgati ke moraloko wo o ralokwago kudu dinagamagaeng. Moraloko wo o fetogile mo mengwageng. Kgale baraloki ba be ba opela ge ba tshela kgati. Gabjale baswa ga ba opele ge ba tshela kgati, mola kgale e be e ralokwa ka makala a monkganehttp://commons.wikimedia.org/wiki/File:PeopleAreKnowledge_Kgati_Interview2.ogg.

Moraloko wa Kgati o ralokwa kudu ke basetsana, go thoma ka mengwaga ye meraro go fihlela mengwageng ye masomepedi, ge ba bangwe ba kgona go bapala ba le mengawaga ye masomešupannehttp://commons.wikimedia.org/wiki/File:PeopleAreKnowledge_Kgati_Interview3.ogg.

 Mekgwa ya go bapala 
Kgale kgati e be e ralokwa ke basetsana ba bararo. Ba babedi ba swara thapo ( o tee ka thoko e tee). Ba iša thapo godimo le fase gore moraloki wa boraro a tshelele godimo gabedi, a dira bonnete bja gore thapo e se ke ya mo kgoma, morago ga mowe, o tla kwatama fase ga teehttp://commons.wikimedia.org/wiki/File:PeopleAreKnowledge_Kgati_Interview1.ogg a dira bonnete bja gore thapo ge e eya godimo, ga e mo kgome. Ge thapo e ka mo kgoma, thaloko e fedile. Moraloki yo o tla tšwela ntle, moraloki yo mongwe a raloke. Moraloki wa go tšwela ntle o tla swara thapo ka thokong ye nngwe go fa ba bangwe sebaka sa go tshela. Baraloki ba fana sebaka ka go latelana, go tsena moraloki o tee ka o tee goba ka bobedi goba go feta. Baraloki ba tshela ba opela dikoša.


Bjale, melao e fetogile.

 Baraloki ba ka raloka ka dihlopha, ba tshela le go kwatama ka mekgwa ya go fapana. Baraloki ba fana sebaka ka go latelana, go tsena sehlopha ka sehlopha.
 Baraloki ba ka kgetha moraloki wa pele, woo a tlogo ba bontšha mokgwa wa go sepediša maoto (le matsogo). Baraloki ba bangwe ba tla latela ka go dira ka moo moraloki wa pele a ba bontšhitšego ka gona ba dira bonnete bja gore thapo ga e ba kgome. Baraloki ba fana sebaka ka go latelana, go tsena moraloki o tee ka o tee goba ka bobedi .

 Dikolong 
moraloko wo o ralokwa ke basetsana dikolong morago ga nako ya dijo ge ba letetše go boela diphapošing.

 Mothopo 

Setensele:Dipapadi